Tinglev

For den tidligere kommunen med samme navn, se Tinglev kommune.

Tinglev, tysk Tingleff er en stasjonsby på Sønderjylland, i Aabenraa kommune, Region Syddanmark, med  innbyggere i januar 2019. Tinglev ligger under en mil fra Tyskland, 15 km sørvest for Aabenraa, og Primærrute 8 går gjennom byen.. Europavei 45 passerer også noen km øst for byen. Fram til 2007 var Tinglev administrasjonssentrum i Tinglev kommune.

Tinglev er base for den tyske minoritetsgruppen på Jylland, Tyskere i Nord-Slesvig, og Slesvigsk Parti fikk fikk 15,9% av stemmene ved kommunevalget i Aabenraa kommune i 2017.

Navn og etymologi 
Navnet stammer trolig fra mannsnavnet Thingi og endingen -lev, som betyr arv eller eiendom.

Geografi og klima 
Gjennomsnittstemperaturen er 7,8°C, med gjennomsnitt i juli og august på 15,4°C som de varmeste månedene og 0,1°C i februar som den kaldeste måneden. Gjennomsnittlig nedbør er 840 mm, og den tørreste måneden er februar med 43 mm og den våteste er november med 95 mm gjennomsnittlig nedbør.

Historie 
Navnet Thinglev er kjent siden år 1200. Byen er trolig mye eldre, fordi byer med endelsen -lev oftest er etablert på 600-tallet, da nomadefolk bosatte seg i området. Man har funnet en runestein, Bjolderup Stenen, som omtaler «Tinglevs første beboer», Ketil Urne. Runesteinen ligger i dag i Bjolderup kirke. Ved Tinglev ligger Olgerdiget, som er et vollanlegg fra år 200-300, og trolig var en grensevoll mellom jyderne og anglerne. De eldste stolpene som er funnet i området er fra 200-300 f.Kr. 

Tinglev kirke ble bygd på andre halvdel av 1100-tallet. Sør for kirken ligger en gammel skolebygning, fra 1786, men denne eies i dag av kirken. I 1804 ble gjestgiveriet etablert, rett ved kirken. Dette fungerte som kirkekro i mange år. Byens smed, Jeremias Christensen, etablerte smie i 1854. En treskulptur av smeden finnes i dag på gårdsplassen utenfor smia, som fortsatt finnes i Hovedgaden 105. I 1864 kom jernbanen forbi Tinglev, og byens østlige del ble etablert. Stasjonen ble anlagt på (den gang) åpen mark, halvannen kilometer fra kirken. Byen ble et jernbaneknutepunkt, med tog til Flensborg, Hamborg, Sønderborg (1901) og Tønder (1867).

Fra 1866 til 1920 var Tinglev en del av Provinsen Schleswig-Holstein. Fra 1970 til 2007 var Tinglev administrasjonssentrum i Tinglev kommune.

Tinglev i dag 
Tinglev kirke har en lutheransk høyaltertavle som kan dateres tilbake til år 1575. Den er den eneste av sitt slag i det sørjyske området. Tinglev har tre skoler; Tinglev skole, Deutsche Schule Tingleff og Deutsche Nachschule Tingleff. Sistnevnte er den eneste tyskspråklige efterskolen. Beredskabsstyrelsens Teknisk Skole utdanner blant annet politi og brannfolk. 

Danmarks dypeste grunnvannsboring ligger rett sør for Tinglev, denne er 415 meter dyp.

Personer fra Tinglev 
 Jeremias Christensen, tysk-dansk billedhugger
 Hjalmar Schacht, tysk politiker og Reichsbank-president (sentralbanksjef)
 Jens Jessen, tysk samfunnsøkonom
 Jane Schumacher, tysk-dansk håndballspiller

Vennskapsbyer 
 Narva, Estland

Referanser

Eksterne lenker 
  Aabenraa kommune
  Den Store Danske - Tinglev
  Store Norske Leksikon - Tinglev
 

Byer i Region Syddanmark
Aabenraas geografi